**Informácie pre voliča**

Právo hlasovať

Právo hlasovať v referende má občan Slovenskej republiky, ktorý má právo voliť do Národnej rady Slovenskej republiky, t. j. ktorý najneskôr v deň konania referenda dovŕši 18 rokov veku (ďalej len „volič“).

Prekážkou práva voliť je zákonom ustanovené obmedzenie osobnej slobody z dôvodu ochrany verejného zdravia, ak osobitný zákon v čase pandémie neustanoví inak.

Spôsob voľby

Volič môže voliť **na území Slovenskej republiky**

-   vo volebnom okrsku, v ktorého zozname voličov je zapísaný ([**Informácia pre voliča**](https://www.minv.sk/?r23-volic)), alebo

-   v ktoromkoľvek volebnom okrsku na základe hlasovacieho preukazu ([**Hlasovací preukaz**](https://www.minv.sk/?referendum-preukaz)).

Volič môže voliť **mimo územia Slovenskej republiky** poštou, ak

-   nemá trvalý pobyt na území Slovenskej republiky a bol na základe žiadosti zapísaný do osobitného zoznamu voličov,

([**Voľba poštou voličom, ktorý nemá trvalý pobyt na území Slovenskej republiky**](https://www.minv.sk/?r23-posta1))

-   má trvalý pobyt na území Slovenskej republiky a v čase referenda sa zdržiava mimo jej územia.

 ([**Voľba poštou voličom, ktorý má trvalý pobyt na území Slovenskej republiky**](https://www.minv.sk/?r23-posta2))